Sikeresen vizsgázott a Pannon GSM Mobil EKG-ja | technokrata
A kutatási fejlesztés végső stádiumába került a Pannon Mobil EKG.
A távdiagnosztikát az egészségügy és sport területén is forradalmasító berendezés a sikeres tesztet követően hamarosan kereskedelmi forgalomba is kerülhet.
Egy versenyző testére erősítve, vele együtt teljesítette a Bécs-Budapest szupermaratont a Pannon GSM legújabb fejlesztése, a Mobil EKG prototípusa. Ezzel egy évek óta tartó fejlesztési folyamat is célba ért: a nagy terhelésnek kitett személyek – például sportolók -, illetve szívbetegek folyamatos felügyeletét biztosító, rugalmas és költséghatékony eszköz várhatóan a jövő év közepére a nagyközönség számára megvásárolható is lesz.
A hagyományos hordozható EKG-készülékeknél bővebb funkcionalitású és rugalmasabban alkalmazható Pannon Mobil EKG a veszélyeztetett személyek felügyeletén kívül fontos prevenciós célokat is elláthat. Az előzetes felmérések szerint jelentős igény mutatkozik rá az egészségügyben, így jövő év közepére tervezett piaci bevezetése túlzás nélkül forradalmi jelentőséggel bír mind az egészségügy mind a sport területein. A Bécs-Budapest szupermaratonon zavarmentes működést biztosított és kiválóan viselhetőnek bizonyult a berendezés.
További cikkek:egészség, eset, felmérés, gps, pannon, sport, teszt, verseny